laion/Wikipedia-Exotic huggingface dataset:
קרייזלר רויאל (אוסטרליה)

קרייזלר רויאל (אוסטרליה) (באנגלית: Chrysler Royal (Australia)) היא מכונית סלון מתוצרת יצרנית הרכב קרייזלר אוסטרליה ("Chrysler Australia" (אנ')) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצרה בין השנים 1957–1963 באוסטרליה. 4 דלתות - סדאן. 5 דלתות - סטיישן, יוצר בין השנים 1957–1959. 2 דלתות - טנדר בתצורת "Coupé utility" (אנ'), יוצר בין השנים 1958-1961. אמבולנס. "AP1". "AP2". "AP3". "קרייזלר רויאל" סדרה "AP1", שנת 1957 "קרייזלר רויאל" סדרה "AP1", שנת 1957 "קרייזלר רויאל" סדרה "AP2" "קרייזלר רויאל" סדרה "AP2" "קרייזלר רויאל" סדרה "AP3", שנת 1961 "קרייזלר רויאל" סדרה "AP3", שנת 1960 "קרייזלר רויאל" סדרה "AP3" "קרייזלר רויאל" סדרה "AP3" - סטיישן "קרייזלר רויאל" סדרה "AP3" - סטיישן "קרייזלר רויאל" סדרה "AP3", שנת 1960 - מבט למושב האחורי "קרייזלר רויאל" סדרה "AP3", שנת 1960 - מבט לתא הנהג קרייזלר דודג' קסטום רויאל מדיה וקבצים בנושא קרייזלר רויאל בוויקישיתוף "קרייזלר רויאל (אוסטרליה)" flickr.com/groups/1957-1963australianchryslerroyals "קרייזלר רויאל (אוסטרליה)" allpar.com/world/royal "קרייזלר רויאל (Plainsman)" סטיישן - ברושור Brochure cover for the Chrysler AP1 Plainsman Retrieved on 29 January 2012 "קרייזלר רויאל (Wayfarer)" טנדר בתצורת "Coupé utility" - ברושור Brochure cover for the Chrysler AP3 Wayfarer Retrieved on 29 January 2012 Great Ideas In Motion, A History of Chrysler In Australia 1946-1981 by Gavin Farmer
האי הגדול של בראילה

האי הגדול של בראילה (ברומנית: Insula Mare a Brăilei) הוא אי באפיק הדנובה, מול העיר בראילה. בכניסת הדנובה למחוז בראילה יש כמה איים, שמפצלים אותה לשלוש זרועות, זרוע קרמנאה (Brațul Cremenea) המכונה גם "דנובה החדשה" במערב, זרוע ולצ'יו (Brațul Vâlciu) במרכז, זרוע מצ'ין (Brațul Măcin), המכונה גם "דנובה הישנה" במזרח. האי הגדול של בראילה נמצא בין הזרועות ולצ'יו ומצ'ין, אורכו כ-60 קילומטרים, רוחבו כ-20 קילומטרים ושטחו כ-71 קילומטרים רבועים. בין הזרועות ולצ'יו וקרמנאה הנמצאים כמה איים קטנים המכונים יחד האי הקטן של בראילה. על האי הגדול של בראילה יש שני יישובים חקלאיים, מראשו (Mărașu) ופרקציי (Frecăţei), בהם חיים כ-5,000 תושבים. בתקופה הקומוניסטית היו באי חמישה מחנות לחינוך מחדש והאסירים עבדו בייבוש הביצות ובבניית סכרים וכך נוצרו באי 681.3 קילומטרים רבועים של אדמה חקלאית, כש-70.84 קילומטרים רבועים מושקים באמצעות תעלות ומוגנים על ידי סכר באורך 23.5 קילומטרים. בשנת 2012 חברת Agricost חכרה את השטח ל-20 שנה לצורכי ניצולו החקלאי. כעבור חמש שנים החברה נקנתה על ידי בעל הון מאיחוד האמירויות הערביות להמשך ניצול 57,000 ההקטרים של החווה. זאת החווה החקלאית הגדולה ביותר באירופה ולאחר השכלולים, שהוכנסו בתפעולה, גם המתקדמת ביותר באירופה. באי הוקמה מצבה לזכר האסירים הפוליטיים שמתו תוך כדי עבודתם בייבוש הביצות. Baraganul dintre bratele Dunarii (ברומנית) Insula mare a Brăilei va fi exploatată de un șeic arab (ברומנית)
יחיא בן יחיא אל-לית'י

אבו מוחמד יחיא בן יחיא בן כּת'יר אל-לית'י (בערבית: أبو محمد يحيى بن يحيى بن كثير الليثي; 769–848) אשר נודע פשוט כיחיא בן יחיא, היה מלומד מוסלמי אנדלוסי בולט. הוא היה האחראי העיקרי להפצת האסכולה המאלכית באל-אנדלוס. נוסף על כך, הוא נחשב לאדם העיקר שמסר והעביר הלאה את אמירותיו של האימאם מאלכ אבן אנס. הוא נולד באזור אלחסירס, למשפחה שמוצאה משבטי המסמודה הברברים. סבו השתתף בכיבוש המוסלמי של חצי האי האיברי על ידי טארק בן זיאד. מאוחר, יותר קיבל סבו את המשילות באזור אל-חסירס ומדינה-סידוניה על ידי אמיר קורדובה הראשון, עבד אל-רחמן. צאצאיו, בני אבו עיסא, יעלו לאחר מכן לשלטון בחברה האנדלוסית. יחיא בן יחיא נסע למזרח בגיל צעיר ולמד אצל מאלכ אבן אנס, והפך לחסיד נלהב שלו. אל-אנדלוס בזמנו נשלט על ידי חסידיו של האימאם אל-אווזאי. בשובו לאל-אנדלוס הוא התמקד בעבודתו כמלומד ובעל ידע. כחבר השורה (המועצה המייעצת שאמירים ושופטים היו צריכים להיוועץ בהם), הייתה לו השפעה עצומה על מינוי של תפקידים משפטיים. עם זאת, הוא עצמו מעולם לא קיבל עמדה משפטית. בתפקידו כחבר השורה הוא התקרב לשליט אל-אנדלוס, שהתרשם ככל הנראה מתבונתו וסמכותו בעניין האסלאמי. כך הוא הפך לחבר המשפיע ביותר של השורה, דבר שנתן לו את ההזדמנות למנות שופטים שגם העדיפו את האסכולה המאלכית. בסוף ימיו הייתה האסכולה המאלכית החשובה ביותר באל-אנדלוס. בשלב מסוים הוא הואשם בהשתתפות במרי אזרחי, ולאחר מכן הוא נמלט מקורדובה כדי לחיות בין שבטי המסמודה ליד טולדו. הוא קיבל חנינה על ידי האמיר אל-חקם הראשון הראשון והורשה לחזור. צאצאיו, בני אבו עיסא, הפכו גם הם לשחקנים רבי עוצמה בפוליטיקה של קורדובה. כינויו "אל-לית'י" מגיע מכך שהוא היה משתייך לשבט הערבי אל-לית', שפירוש המילולי הוא "הליש". al-Muwatta' li Imam Malik bi Riwayat Yahya al-Laythi (المُوطَّأ لإمام مالك بن أنس براوية يحيى بن يحيى الليثي) Edited by Shaykh Khalil Shiha, Looh Press; Islamic & African Studies, www.loohpress.com (ארכיון) Alkhateeb, Firas,, Lost Islamic history : reclaiming Muslim civilisation from the past, Revised and updated edition, London Al-Hisaini, Shaykh Ali Laraki., Practical guidebook of essential islamic sciences : a commentary on ibn ashir's al-murshid al-mu'in., [Place of publication not identified]: Meem Institute, The, 2012 mad9., bewley.virtualave.net AL-AKHDARI, 'ABD AR-RAHMAN., MUKHTASAR AL-AKHDARI : summary on 'ibadat according to the school of imam., [S.l.]: DIWAN PRESS, 2019 Revolvy LLC, "Yahya ibn Yahya al-Laythi" on Revolvy.com, www.revolvy.com (באנגלית)(הקישור אינו פעיל) ערך זה הוא קצרמר בנושא אסלאם ובנושא אישים. אתם מוזמנים לתרום לוויקיפדיה ולהרחיב אותו.
בעיית סיפוק אילוצים

בעיות סיפוק אילוצים הן בעיות של השמת ערכים למשתנים כך שיש אילוצים מסוימים בין ערכים של משתנים מסוימים. משתנים - אחד או יותר משתנים. מרחב המצבים - כלל ההשמות האפשריות למשתנים. דומיין - דומיין של משתנה הוא הערכים האפשריים למשתנה זה. אילוצים - פונקציות שהערכים של המשתנים צריכים לקיים. כל פונקציה יכולה להכיל ערך אחד או יותר. ניתן להציג את חידת שמונה המלכות כבעיית סיפוק אילוצים בו יש שמונה משתנים, הדומיין הוא הצבה של כל הקומבינציות האפשריות של השמה של כלל מקומות הלוח לכל אחד מהמשתנים, ועבור כל זוג משתנים יש אילוץ שהם לא באותה שורה/טור/אלכסון. מדוגמה זו ניתן לראות את חשיבותו של בחירת הדומיין, אם ייבחר הדומיין של כל הקומבינציות האפשריות כאשר לכל משתנה i מותר להיות רק על השורה מספר i אזי גודל הדומיין יקטן משמעותית וכן מספר הערכים האפשריים לכל משתנה. על מנת למצוא השמה מספקת יש צורך להפעיל אלגוריתם חיפוש שינסה השמות על המשתנים עד שיימצא פתרון, מאחר שידוע כמות ההשמות שצריך לבצע (ככמות המשתנים) אין יתרון לאלגוריתם חיפוש לרוחב שנועד על מנת למצוא פתרון עם כמה שפחות צעדים, ועל כן משתמשים באלגוריתם חיפוש לעומק שהוא מהיר יותר או באלגוריתם חיפוש מקומי. אלגוריתם AC-3 הוא אלגוריתם שנועד לצמצם את כמות הערכים האפשריים לכל משתנה על סמך הערכים שהושמו עד כה. האלגוריתם בודק עבור כל ערך של משתנה A האם עבור כל אחד מהמשתנים האחרים קיים ערך אפשרי כך שהאילוץ בין שני המשתנים לא מופר, אם קיים משתנה לו אין ערך כזה ניתן להסיר את הערך מהמשתנה A. ערך מורחב – גישוש נסוג אלגוריתם זה הוא אלגוריתם מבוסס חיפוש לעומק לפתרון בעיות סיפוק אילוצים. האלגוריתם בכל רמה מבצע השמה למשתנה אחר. ההיוריסטיקה לבחירת סדר המשתנים היא המשתנה בעל מספר הערכים הנמוך יותר, כדי להקטין את העץ כמה שיותר, שבירת שוויון מתבצעת על ידי בחירת המשתנה עם מספר האילוצים הרב ביותר, כדי שכמה שיותר מהר נמצא סתירות. ההיוריסטיקה לסדר השמת הערכים הערכים היא הערך שמאפשר כמה שיותר ערכים לשאר המשתנים בפעם הבאה, כדי לאפשר הכי הרבה סיכוי למצוא פתרון מוקדם. כמו כן בכל שלב מריצים את AC-3.
וולפרם

האם התכוונתם ל... טונגסטן – יסוד מתכתי הקרוי גם וולפרם סטיבן וולפרם – מדען בריטי שנודע בעיקר בזכות עבודתו בפיזיקת חלקיקים, אוטומטים תאיים ואלגברה ממוחשבת וולפרם אלפא – מנוע חישוב מידע, פרי פיתוחו של סטיבן וולפרם
ארץ הנסיכה אליזבת

ארץ הנסיכה אליזבת (באנגלית: Princess Elizabeth Land) היא אזור באנטארקטיקה בין קו אורך 73 °מזרח לבין כף פנק (ב 87 ° 43 'מזרח). אוסטרליה טוענת לריבונות באזור כחלק מהאזור האנטארקטי האוסטרלי, אף כי טענה זו אינה מוכרת. בארץ הנסיכה אליזבת מצויות שתי תחנות מחקר (אנ') רוסיות: תחנת ווסטוק (המקום הקר ביותר על פני כדור הארץ), ותחנת מירני. האזור מחולק לשני אזורים: חוף אינגריד כריסטנסן חוף לאופולד ואסטריד ממערב לארץ הנסיכה אליזבת מצוי מדף הקרח אמרי, וממזרח לה ארץ קייזר וילהלם השני. ארץ הנסיכה אליזבת התגלתה ב-9 בפברואר 1931, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בשנים 1931–1929, תחת פיקודו של סר דאגלס מוסון. מוסון קרא ל-"ארץ הנסיכה אליזבת" על שמה של הנסיכה אליזבת, לימים, המלכה אליזבת השנייה. ההכרזה הרשמית על השם, ב-18 בדצמבר 2012, הביאה להחמרת הסכסוך הדיפלומטי בין בריטניה לבין ארגנטינה. חקר אנטארקטיקה במחצית הראשונה של המאה ה-20(הקישור אינו פעיל) מדיה וקבצים בנושא ארץ הנסיכה אליזבת בוויקישיתוף ארץ הנסיכה אליזבת באתר הגאזט האנטארקטי של ממשלת אוסטרליה ארץ הנסיכה אליזבת באתר הגאזט האנטארקטי המשווה SCAR של ממשלת אוסטרליה ארץ הנסיכה אליזבת באתר האנציקלופדיה הרוסית הגדולה עיתון הארץ, בריטניה קראה שטח באנטארקטיקה על שם המלכה, ארגנטינה זועמת, 23/12/12. תחזית מזג אוויר עדכנית ארוכת טווח עבור ארץ הנסיכה אליזבת מידע גאוגרפי והיסטורי הכרזת משרד החוץ הבריטי עיתון הארץ, בריטניה קראה שטח באנטארקטיקה על שם המלכה, ארגנטינה זועמת, 23/12/12.
גמר קופה אמריקה 2019

גמר קופה אמריקה 2019 נערך ב-7 ביולי 2019 באצטדיון מרקנה, בריו דה ז'ניירו, ברזיל ובו ניצחה נבחרת ברזיל את נבחרת פרו 3–1 וזכתה במהדורת 2019 של טורניר קופה אמריקה. שופט: צ'ילה רוברטו טובאר קוונים: צ'ילה כריסטיאן שיימן, צ'ילה קלאודיו ריוס שופט רביעי: ונצואלה אלכסיס הררה שופטי VAR:צ'ילה חוליו באסקוניאן, קולומביה ניקולס גאיו, קולומביה אלכסנדר גוסמן מדיה וקבצים בנושא גמר קופה אמריקה 2019 בוויקישיתוף אתר האינטרנט הרשמי של גמר קופה אמריקה 2019
גלאס 1700

גלאס 1700 (בגרמנית: Glas 1700) היא מכונית משפחתית מתוצרת יצרנית הרכב הגרמנית Hans Glas GmbH (אנ') אשר יוצרה בין השנים 1964–1967 בגרמניה המערבית. יוצרו 13,791 יחידות. מפעל היצרן מוקם בעיר "Dingolfing" (אנ') במדינת בוואריה. 4 דלתות - סדאן. 5 נוסעים. מנוע קדמי. מנוע בנזין. סוג הנעה: הנעה אחורית. מנוע קירור מים. קיבולת מכל דלק - 55 ליטר. צמיגים: 6,00S – 13 / 4 PR. תאוצה בין 0-100 קמ"ש היא 15.9 שניות (דגם GLAS 1700, מנוע המפיק 75 כ"ס). תאוצה בין 0-100 קמ"ש היא 14.0 שניות (דגם GLAS 1700, שנת 1967, מנוע המפיק 85 כ"ס). תאוצה בין 0-100 קמ"ש היא 13.5 שניות (דגם "GLAS 1700 TS"). "GLAS 1700" - יוצרו 12,863 יחידות. "GLAS 1700 TS" - יוצרו 928 יחידות. "גלאס 1700", שנת 1967 "גלאס 1700" "גלאס 1700" "גלאס 1700" "גלאס 1700" "גלאס 1700" "גלאס 1700" "גלאס 1700" גלאס V8 גלאס GT גלאס איסר גלאס 1004 מדיה וקבצים בנושא גלאס 1700 בוויקישיתוף גלאס 1700, סרטון באתר יוטיוב גלאס 1700, סרטון באתר יוטיוב "גלאס 1700" web.archive.org/web/20050321000143 "גלאס 1700" autocar.co.uk/car-news/anything-goes/throwback-thursday-1964-excellent-glas-1700 "גלאס 1700" - מפרט טכני autominded.net/brochure/glas/Glas1700 "גלאס 1700" glas1700.de "גלאס 1700TS" - מפרט automobile-catalog.com/model/glas/1700_1700_ts
אנדרה פופס

אנדרה פופס (בשוודית: André Pops; נולד ב-7 באוקטובר 1972) הוא מגיש טלוויזיה שוודי. פופס נולד בעיר אסקילסטונה, מצד אביו הוא ממוצא אסטוני, ב-1997 עבר לסטוקהולם. הוא למד עיתונאות במחלקה ללימודי מדיה של אוניברסיטת סטוקהולם, הוא ביצע את ההתמחות שלו בשידורי הספורט של SVT ולאחר מכן החל לשמש שם כמגיש מן המניין. ב-2007 הופיע במלודיפסטיבלן והיה דובר הניקוד של שוודיה באירוויזיון. ב-2009 הגיש תוכנית עם מרי סרנהולט לכבוד היום הלאומי השוודי. הוא הגיש את התוכנית "Vinterstudion" המסקרת ספורט חורף במהלך עונת החורף, באותה שנה הנחה תוכנית במסגרת חגיגות חג המולד. הוא ביצע שידור לטלוויזיה השוודית במהלך אולימפיאדת ונקובר (2010) בקנדה. ב-2012 שידר מיורו 2012 ומהמשחקים האולימפיים. ב-2013 הוציא ספר ילדים בשם Vinterkampen. הוא זכה מספר פעמים בפרס הקריסטאלן (Kristallen) וב-2013 הנחה את אירוע חלוקת הפרס. הוא נשוי ולו ארבעה ילדים. מדיה וקבצים בנושא אנדרה פופס בוויקישיתוף כתבה באתר aftonbladet (בשוודית) אנדרה פופס, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פטיסיראן

פטיסיראן (patisiran) הוא החומר הפעיל בתרופה אונפטרו (onpattro). פטיסיראן מיועדת לטיפול בפולינוירופתיה(אנ') במבוגרים עם עמילואידוזיס תורשתית המתווכת על ידי טרנסתירטין(אנ')‏ (transthyretin amyloidosis Hereditary hATTR).‏ hATTR היא מחלה נדירה ומסכנת חיים, הפוגעת בכ-50,000 אנשים ברחבי העולם. hATTR היא מחלה תורשתית, רב-מערכתית, מתקדמת ומסכנת חיים, הנגרמת על ידי מוטציות בגן המקודד לטרנסתירטין(אנ')‏ (TTR)‏. הכבד הוא המקור העיקרי לחלבון הטרנסתירטין. ב-hATTR הן טרנסתירטין מוטנטי והן זן-הבר של טרנסתירטין, שוקעים כעמילואיד במערכת העצבים ההיקפית ובלב, בכליות ובמערכת העיכול וגורמים לפולינוירופתיה ולקרדיומיופתיה. שינויים נוירופתיים מביאים להפרעות סנסוריות-מוטוריות משמעותיות, עם הידרדרות בפעילויות יומיומיות ובהליכה. מעורבות של עצבים אוטונומיים גורמת לתת-לחץ דם, שלשול, אין-אונות והפרעות בשלפוחית השתן. ההתבטאויות הקרדיאליות כוללות אי ספיקת לב, הפרעות קצב, תת-לחץ דם תנוחתי או מוות פתאומי עקב בעיות הולכה. פטיסיראן הוא RNA התערבותי קצר, בעל מבנה דו-גדילי, המכוון כלפי mRNA ‏(RNA שליח) המקודד הן לטרנסתירטין מוטנטי והן לזן-הבר של טרנסתירטין. השפעה זו, המשתיקה את ביטוי הגן, מפחיתה את רמות חלבון הטרנסתירטין במחזור הדם ומפחיתה את משקעי העמילואיד הקשורים עם עמילואידוזיס המתווכת על ידי טרנסתירטין. היעילות של פטיסיראן הודגמה בניסוי קליני שכלל 225 חולים, אשר 148 מהם קיבלו עירוי של פטיסיראן כל שלושה שבועות, למשך 18 חודשים ו-77 חולים אשר קיבלו אינבו. החולים אשר קיבלו פטיסיראן היו בעלי תוצאים טובים יותר לגבי מדדים של פולינוירופתיה, בכללם, חוזק שרירים, תחושה (כאב, טמפרטורה, קהות), רפלקסים ותסמינים אוטונומיים (לחץ דם, קצב לב, ועיכול) בהשוואה לאלה שקיבלו עירויי אינבו. חולים שטופלו בפטיסיראן, אף קיבלו ניקוד טוב יותר, במסגרת ההערכות של הליכה, מצב תזונתי והיכולת לבצע פעילויות יומיומיות. דווחו תופעות לוואי של תגובות קלות או מתונות הקשורות לעירוי. פטיסיראן (אונפטרו) היא התרופה הראשונה המבוססת על RNA התערבותי קצר (siRNA) שאושרה על ידי מינהל המזון והתרופות האמריקאי (FDA) והתרופה הראשונה שאושרה על ידי ה-FDA האמריקאי לטיפול במצב זה. פטיסיראן קיבל מעמד של תרופת יתום, הערכה במסלול מהיר(אנ'), זכות קדימה בהערכה(אנ'), ומעמד של תרופה פורצת דרך(אנ'), עקב מנגנון הפעולה החדשני שלו והנדירות של המצב בו הוא מטפל. התרופה אושרה בארצות הברית ובאירופה באוגוסט 2018. פטיסיראן פותח ומשווק על ידי חברת אלנילאם פרמסוטיקלס(אנ')‏. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. מדיה וקבצים בנושא פטיסיראן בוויקישיתוף גלי וינרב, שלומית לן, ‏16 שנים נדרשו לבארי גרין כדי להפוך תגלית מרתקת לתרופה. הקהילה המדעית התנערה, שוק ההון איבד עניין אבל הוא שרד כדי לספר, באתר גלובס, 13 ביולי 2019 Peter Loftus New Kind of Drug, Silencing Genes, Gets FDA Approval AMYLOIDOSIS, HEREDITARY, TRANSTHYRETIN-RELATED David Adams, Alejandra Gonzalez-Duarte, William D. O’Riordan, Chih-Chao Yang, Mitsuharu Ueda, Arnt V. Kristen, Ivailo Tournev, Hartmut H. Schmidt, Teresa Coelho, John L. Berk, Kon-Ping Lin, Giuseppe Vita, et al.Patisiran, an RNAi Therapeutic, for Hereditary Transthyretin Amyloidosis Patisiran FDA approves first-of-its kind targeted RNA-based therapy to treat a rare disease Megan Brooks FDA OKs Patisiran (Onpattro) for Polyneuropathy in hAATR הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כדור לחץ

כדור לחץ או כדור מתח או כדור להפגת מתחים או כדור עצבים הוא צעצוע גמיש, לרוב קטן יחסית (בדרך כלל בקוטר של עד 7 ס"מ), אשר ניתן למחוץ ביד בעזרת מניפולציה שנעשית על ידי האצבעות. הוא מיועד לרוב כדי להקל על דחק ומתח בשרירים, או כדי להפעיל את שרירי היד. השפעתו של כדור הלחץ על שרירי כף היד דומה מאוד להשפעתם של כדורים סיניים שאוחזים בכף היד ומגלגלים אותם בין האצבעות. למרות שמם, כדורי לחץ רבים אינם בצורת כדור. ישנם כדורים המעוצבים בצורות משעשעות, ויש כאלו הכוללים סלוגנים, הדפסים שונים, סמלים או לוגואים של חברות. הם עשויים להיות מוצגים לעובדים ולקוחות של חברות, כחלק ממוצרי קידום מכירות או מתנות לעובדים וללקוחות. בבריטניה, כדורי הלחץ הם במקום השלישי בין מתנות קידום המכירות הפופולריות ביותר. מאחר שיש כעת צורות רבות לכדור זה שאינן-כדוריות, כדורים אלו ידועים באופן כללי כמסייעים בהפחתת מתחים ולחצים. ישנם מספר סוגים שונים של כדורי לחץ, שמקורם ממדינות שונות ברחבי העולם. באמריקה הסוג הנפוץ ביותר של כדורי הלחץ הוא כדורשק (Hacky Sack). כדור הלחץ הנפוץ ביותר באוסטרליה הוא כדור העשוי מסוג גומי מוקצף, סוג זה יעיל במניעת לחצים, מאחר שבעת סחיטת הכדור החומר ממנו הוא עשוי, מחזיר בעצם התנגדות ללחיצה. סוג נוסף נפוץ של כדורי לחץ הם כדורי באודינג (אנ') מסין. כדורים אלו אינם ניתנים ללחיצה בקלות על פי רוב, אלא הם עשויים מחומר מוצק יותר, ולרוב נמכרים בזוגיות, כך שניתן לגלגל אותם ביחד על מנת לקבל צלילים מרגיעים ותחושה של מגע חלק בכפות הידיים. כמה מהכדורים מרגיעי המתחים עשויים מחומר גמיש שהוא לרוב פוליאוריתן מוקצף. כדורים אלו מיוצרים על ידי הזרקה של רכיבים נוזליים של הקצף לתוך תבנית. ההזרקה הזו יוצרת תגובה כימית, וכתוצאה מכך נוצרות בועות של פחמן דו-חמצני כתוצר לוואי, אשר בתורו יוצר את הקצף. כדורי לחץ, במיוחד אלה המשמשים בפיזיותרפיה, יכולים להכיל גם ג'ל ברמות צפיפות שונות בתוך עטיפה חיצונית, העשויה מעור או מסוגים שונים של בד. סוג אחר של כדורי לחץ עשוי מג'ל סיליקון ומשמש, בנוסף להרגעת מתחים ולחצים, גם לטיפול בבעיות אורתופדיות שונות, בבניית תנועת כף היד, כוח, ואחיזה ועוד. בסוג אחר של כדורים משתמשים במעטפת גומי דקה לכדור המכיל מילוי של אבקה עדינה, שמרקמה דומה לקמח, טלק וכו'. כדורי לחץ מסוג זה ניתנים גם להכנה ביתית על ידי מילוי של בלון גומי באבקת סודה לשתייה. ישנם עוד מספר סוגים של כדורי לחץ הדומים לכדורשק ומשווקים אותם לשימוש ככדורי-לחץ. ניהול לחצים כדורים סיניים ספינר קוביית פידג'ט כדור גומי מר-גמיש מדיה וקבצים בנושא כדור לחץ בוויקישיתוף מיכל גונן, צאו מהלחץ: כמה גאדג'טים שיעזרו לכם להירגע, החל מ-2 שקלים, באתר Xnet‏, 2 בנובמבר 2017 איך להכין כדור לחץ מנצנץ, סרטון, יוטיוב "Stress Balls". Bongo (באנגלית אמריקאית). נבדק ב-2016-05-17. "Reduce Your Stress With Stress Balls". www.healthguidance.org. אורכב מ-המקור ב-2017-06-22. נבדק ב-2016-05-17. "Stress Ball FAQs". אורכב מ-המקור ב-15 פבר' 2008. {{cite web}}: (עזרה) כדור סיליקון לאימון כח בכף היד צהוב, באתר www.yasam.co.il
עקיבא המניק

הרב עקיבא חיים המניק (נולד ב-1961) הוא ראש ישיבת "חיי עולם" בבית שמש, מלחין מוזיקה חסידית ומחבר הספר "עקבי חיים". נולד ליעקב יצחק וחנה בדטרויט, מישיגן שבארצות הברית. בגיל 11 עלה עם משפחתו לישראל. למד בישיבה תיכונית שעלבים, בישיבת עטרת ישראל ובישיבת מיר. הרב המניק מלחין שירי קודש בסוגת המוזיקה הליטאית וגם החסידית, בהם בולט הניגון "חמול" שזכה לביצועים של זמרים חסידיים רבים ומושר בקהילות רבות במהלך תפילות ימים נוראים. הלחין גם את הניגונים "שלום עליכם", "מרחוק", "בני בני", "אילן" ועוד. מחבר הספר עקבי חיים על מסכת מכות ועניינים בש"ס. הרב המניק שימש בעבר כראש כולל אברכים וכר"מ בישיבות, בין היתר בישיבת חדוות התורה. בשנת 2023 עזב את "חדוות התורה" ובתחילת שנת הלימודים ה'תשפ"ד החל לכהן כראש הישיבה התיכונית "חיי עולם" בבית שמש, שצורפה באותה שנה לרשת החינוך החרדית "נצח". נשוי לאסתר לבית רוט. הוא אב לשלושה ומתגורר בשכונת סנהדריה המורחבת שבירושלים. אחיו, הרב ישראל מאיר המניק, שימש כמשגיח בישיבת יד אהרון עד לפטירתו. בנו ארי המניק הוא יועץ תקשורת ועיתונאי, בתו רחלי פרייפלד היא קופירייטרית ואושיית טוויטר פופולרית. נתנאל לייפר, ‏"חמול" - סיפורו של הלחן המרגש והפופולרי, באתר כיכר השבת, 30 בספטמבר 2016 חמול על מעשיך, בביצוע יצחק מאיר וישראל פרנס, וידאו קליפ של השיר באתר יוטיוב "ניגון של מלאכים" עם הרב עקיבא המניק, באתר ניגון וגעגוע, עיתון משפחה, ‏באוגוסט 2021 עקיבא המניק, עקבי חיים, באתר אוצר החכמה הקדמת עקבי חיים עקיבא המניק, באתר Linkedin (באנגלית)(הקישור אינו פעיל) נתנאל לייפר, ‏"חמול" - סיפורו של הלחן המרגש והפופולרי, באתר כיכר השבת, 30 בספטמבר 2016 מילות השיר "חמול", באתר שירונט הערך "רבי ישראל מאיר המניק", באתר המכלול רחלי פרייפלד בטוויטר
ואשארושפלו

ואשארושפלו (בהונגרית: Vásárosfalu) הוא כפר קטן במחוז גיור-מושון-שופרון שבצפון-מערב הונגריה. בוואשארושפלו חיו מעט יהודים, על פי נתוני מרשם האוכלוסין ההונגרי בשנת 1840 חיו 4 יהודים ובשנת 1880 8 יהודים. מדיה וקבצים בנושא ואשארושפלו בוויקישיתוף אתר האינטרנט הרשמי של ואשארושפלו (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה
וסקן

וסקן (בהונגרית: Veszkény) הוא כפר במחוז גיור-מושון-שופרון שבצפון-מערב הונגריה. בוסקן חיו מעט יהודים. מדיה וקבצים בנושא וסקן בוויקישיתוף נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
איטל שפושניקוב

איטל שפושניקוב (נולדה ב-17 בספטמבר 2001) היא אלופת ישראל בשחייה (2018) במשחים ל-50 מטר פרפר ול-100 מטר פרפר. שפושניקוב גדלה בערד. היא התאמנה בקבוצת הפועל ערד בהדרכתו של ירון אילתי ונכון לשנת 2019 שוחה בקבוצת הפועל ירושלים. בתחרויות השחייה לנוער של המכביה העשרים שנערכו ביולי 2017 זכתה שפושניקוב במדליית כסף במשחה ל-100 מטר פרפר בתוצאה של 1:04.56 דקות. באליפות ישראל בשחייה שנערכה באוגוסט אותה שנה היא סיימה במקום שישי במשחה ל-100 מטר פרפר בתוצאה של 1:04.61 דקות, בשלב המוקדמות היא קבעה שיא אישי חדש של 1:03.27 דקות, במקום שביעי במשחה ל-50 מטר פרפר בתוצאה של 28.83 שניות, בשלב המוקדמות היא קבעה תוצאה של 28.78 שניות, במקום עשירי במשחה ל-50 מטר חופשי בתוצאה של 27.99 שניות, בשלב המוקדמות היא קבעה תוצאה של 27.96 שניות ובמקום 11 במשחה ל-100 מטר חופשי בתוצאה של 59.40 שניות. באליפות ישראל שנערכה ביולי 2018 זכתה שפושניקוב ב-4 מדליות, 2 זהב ו-2 ארד. מדליות זהב, במשחה ל-50 מטר פרפר בתוצאה של 28.18 שניות, לפני ג'סיקה שפילקו מהפועל פליפר חדרה (28.27 שניות) וקטרין שפיר ממכבי נהריה (28.72 שניות) ובמשחה ל-100 מטר פרפר בתוצאה של (1:02.79 דקות), לפני מאי לווי ממכבי קריית אונו (1:02.93 דקות) וקטרין שפיר (1:03.07 דקות). בשלב המוקדמות היא קבעה במשחה ל-100 מטר פרפר שיא אישי חדש של 1:02.75 דקות. מדליות ארד, במשחה ל-50 מטר חופשי בשיא אישי חדש של 26.52 שניות, אחרי זוהר שיקלר מהפועל דולפין נתניה (25.83 שניות) וג'סיקה שפילקו (26.06 שניות) ובמשחה ל-100 מטר חופשי בתוצאה של 58.33 שניות, אחרי זוהר שיקלר (57.63 שניות) ועדן פסקרה ממכבי פארק מים רעות (58.13 שניות). בשלב המוקדמות היא קבעה במשחה ל-100 מטרה חופשי שיא אישי חדש של 58.27 שניות. באליפות ישראל (בריכת 25 מטר) זכתה שפושניקוב ב-3 מדליות, 2 כסף ו-1 ארד. מדליות כסף, במשחה ל-50 מטר פרפר בשיא אישי חדש של 27.53 שניות, אחרי ג'סיקה שפילקו (27.41 שניות) ולפני מרטה קלנקוביצקי מהפועל דולפין נתניה (27.96 שניות) ובמשחה ל-100 מטר פרפר בשיא אישי חדש של 1:00.80 דקות, אחרי לאה פולונסקי ממכבי חיפה (59.37 שניות) ולפני מאי לווי (1:01.19 דקות). מדליית ארד במשחה ל-100 מטר חופשי בשיא אישי חדש של 56.67 שניות, אחרי אנדראה מורז מהפועל ירושלים (53.61 שניות) וזוהר שיקלר (55.65 שניות). נוסף לכך, היא סיימה במקום חמישי במשחה ל-50 מטר חופשי בתוצאה של 26.23 שניות. באליפות נתניה הבינלאומית שנערכה בפברואר 2019 זכתה שפושניקוב ב-4 מדליות, 2 זהב ו-2 כסף. מדליות זהב במשחה ל-50 מטר פרפר (28.18 שניות) ול-100 מטר פרפר בשיא אישי חדש של 1:02.59 דקות. מדליות כסף, במשחה ל-50 מטר חופשי (26.83 שניות) ול-100 מטר חופשי בשיא אישי חדש של 58.22 שניות. באליפות ישראל בשחייה שנערכה באוגוסט אותה שנה היא זכתה במדליית ארד במשחה ל-100 מטר פרפר בשיא אישי חדש של 1:02.40 דקות, אחרי לאה פולונסקי (1:00.48 דקות) ושרון שטיימן מהפועל פליפר חדרה (1:02.36 דקות). נוסף לכך, היא סיימה במקום רביעי במשחה ל-50 מטר פרפר בשיא אישי חדש של 27.90 שניות, 2 מאיות השנייה איטי ממדליית ארד, במקום חמישי במשחה ל-50 מטר חופשי בתוצאה של 27.03 שניות ובמקום שישי במשחה ל-100 מטר חופשי בתוצאה של 58.76 שניות, בשלב המוקדמות היא קבעה שיא אישי חדש של 58.21 שניות. איטל שפושניקוב, באתר Swimrankings (באנגלית)
ויטנייד

ויטנייד (בהונגרית: Vitnyéd) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית ויטנייד קטנה משמעותית, מ-1,450 תושבים בשנת 1990 עד 1,362 תושבים בשנת 2018 (ירידה של כ-6%). בוויטנייד חיו 15 יהודים בשנת 1880. מדיה וקבצים בנושא ויטנייד בוויקישיתוף אתר האינטרנט הרשמי של ויטנייד (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993